CELEX: 32015R0230
Language: ro
Date: 2015-02-12 00:00:00
Title: Regulamentul de punere în aplicare (UE) 2015/230 al Consiliului din 12 februarie 2015 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

14.2.2015   
            
            
               RO
            
            
               Jurnalul Oficial al Uniunii Europene
            
            
               L 39/3
            
         REGULAMENTUL DE PUNERE ÎN APLICARE (UE) 2015/230 AL CONSILIULUI
   din 12 februarie 2015
   privind punerea în aplicare a Regulamentului (UE) nr. 267/2012 privind măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (1), în special articolul 46 alineatul (2),
   întrucât:
   
               (1)
            
            
               La 23 martie 2012, Consiliul a adoptat Regulamentul (UE) nr. 267/2012.
            
         
               (2)
            
            
               Prin hotărârea din 12 decembrie 2013 în cauza T-58/12, Tribunalul Uniunii Europene a anulat decizia Consiliului de a-i include pe Gholam Golparvar, Ghasem Nabipour, Mansour Eslami, Mohamad Talai, Mohammad Fard, Alireza Ghezelayagh, Hassan Zadeh, Mohammad Pajand, Ahmad Sarkandi, Seyed Rasool și Ahmad Tafazoly pe lista persoanelor și entităților care fac obiectul măsurilor restrictive prevăzute în anexa IX la Regulamentul (UE) nr. 267/2012.
            
         
               (3)
            
            
               Gholam Golparvar ar trebui inclus din nou pe lista persoanelor și entităților care fac obiectul măsurilor restrictive, pe baza unei noi expuneri de motive.
            
         
               (4)
            
            
               Prin hotărârea sa din 3 iulie 2014 în cauza T-565/12, Tribunalul Uniunii Europene a anulat decizia Consiliului de a include National Iranian Tanker Company pe lista persoanelor și entităților care fac obiectul măsurilor restrictive prevăzute în anexa IX la Regulamentul (UE) nr. 267/2012.
            
         
               (5)
            
            
               National Iranian Tanker Company ar trebui inclusă din nou pe lista persoanelor și entităților care fac obiectul măsurilor restrictive, pe baza unei noi expuneri de motive.
            
         
               (6)
            
            
               Prin urmare, Regulamentul (UE) nr. 267/2012 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa IX la Regulamentul (UE) nr. 267/2012 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 februarie 2015.
      
         
            Pentru Consiliu
         
         
            Președintele
         
         E. RINKĒVIČS
      
   
   
      (1)  JO L 88, 24.3.2012, p. 1.
   
      ANEXĂ
      
                  I.
               
               
                  Entitatea menționată mai jos se introduce pe lista prevăzută în partea I din anexa IX la Regulamentul (UE) nr. 267/2012:
                  I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului
                  
                  B.   Entități
                  
                  
                               
                           
                           
                              Nume
                           
                           
                              Informații de identificare
                           
                           
                              Motive
                           
                           
                              Data includerii în listă
                           
                        
                              140.
                           
                           
                              National Iranian Tanker Company (NITC)
                           
                           
                              
                                          35 East Shahid Atefi Street, Africa Ave., 19177 Tehran, P.O. Box: 19395-4833
                                       
                                    
                                          Tel. +98 21 23801
                                       
                                    
                                          E-mail: info@nitc-tankers.com; toate birourile din lumea întreagă.
                                       
                                    
                           
                              National Iranian Tanker Company acordă sprijin financiar guvernului Iranului, prin intermediul acționarilor săi Iranian State Retirement Fund, Iranian Social Security Organization și Oil Industry Employees Retirement and Savings Fund, care sunt entități controlate de stat. În plus, NITC este unul dintre cei mai mari operatori de tancuri petroliere din lume și unul dintre principalii transportatori de țiței din Iran. Prin urmare, aceasta acordă sprijin logistic guvernului Iranului, prin transportul de petrol iranian.
                           
                           
                               
                           
                        
            
                  II.
               
               
                  Persoana menționată mai jos se introduce pe lista prevăzută în partea III din anexa IX la Regulamentul (UE) nr. 267/2012:
                  III.   Islamic Republic of Iran Shipping Lines (IRISL)
                  
                  A.   Persoane
                  
                  
                               
                           
                           
                              Nume
                           
                           
                              Informații de identificare
                           
                           
                              Motive
                           
                           
                              Data includerii în listă
                           
                        
                              8.
                           
                           
                              Gholam Hossein Golparvar
                           
                           
                              Născut la 23 ianuarie 1957, iranian. Carte de identitate nr. 4207.
                           
                           
                              Domnul Golparvar acționează în numele IRISL și al societăților asociate cu aceasta. Este director comercial al IRISL, precum și director general și acționar al SAPID Shipping Company, director neexecutiv și acționar al HDSL, precum și acționar al Rhabaran Omid Darya Ship Management Company, care sunt desemnate de UE ca acționând în numele IRISL.